พอดีว่ามีพสพ.หลังประจำเดือนหมดไป3วัน (ปจด.มาวันที่27)แต่ใส่ถุงยางแต่ถุงยางรั่วตรงโคนด้านบน แล้วก็กินยาคุมฉุกเฉินไป หลังจากนั้นอีก5วันก็มีเลือดออกมาประมาน3วัน เต็มผ้าอนามัย1แผ่น จนวันนี้วันที่28ประจำเดือนต้องมาแต่ยังไม่มา แบบนี้เป็นผลของกินยาคุมฉุกเฉินหรือป่าวจึงทำให้ประจำเดือนเลื่อนออกไป เลื่อนได้มากสุดกี่วัน หรือว่าท้องค่ะ
สวัสดีค่ะ การใช้ยาคุมฉุกเฉินเป็นการรับประทานฮอร์โมนเพศในขนาดสูงเพื่อป้องกันการตั้งครรภ์หลังมีเพศสัมพันธ์ไปแล้ว ควรกินภายใน 72 ชั่วโมงเพื่อให้ได้ประสิทธิภาพยาหลังการใช้ยาคุมฉุกเฉิน อาจทำให้มีเลือดออกผิดปกติตามมาหลังจากนั้นได้ ในประมาณ 1-2 สัปดาห์ และทำให้ประจำเดือนคลาดเคลื่อนไปได้ แต่ก็ไม่ควรเกิน 7 วัน หากประจำเดือนมาล่าช้ากว่านี้ หรือช้ากว่า 35 วันจากรอบก่อน ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังการปฏิสนธิ หากไม่แน่ใจผล ควรไปยืนยันผลที่รพ.อีกครั้งค่ะ